Diari Oficial de la Generalitat Valenciana


Sumari del DOGV 7249, del 07-04-2014 (2014/2935)

Licitació d'obra pública d'urbanització Camí Vell de València a Borriana, UE D-1, 2, 4.
---------------------------------------------------------------------------------------

### Dades del document

Número de DOGV
:   7249

Data del DOGV
:   07-04-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/2935


Data del document
:   10-03-2014

Organisme emissor
:   Urbanizadora Cami Vell de València, SL

Tipus de document
:   Anunci

Descriptors 

:   * contracte d'obres

Licitació d'obra pública d'urbanització Camí Vell de València a Borriana, UE D-1, 2, 4. [2014/2935]  
La mercantil Urbanizadora Camí Vell de València, amb CIF V93299539, i domicili en l'avinguda Jaime Chicharro, número 4, oficina K, de Borriana, que exerceix la condició d'agent urbanitzador, i l'Ajuntament de Borriana, presenten el plec per tal de seleccionar l'empresari constructor per a la urbanització de la unitat d'execució D-1, 2, 4.1 redelimitada del sòl urbà del Pla General de Borriana, d'acord amb el que estableix l'article 120 de la Llei 16/2005, de 30 de desembre, de la Generalitat, Urbanística Valenciana.  
Que el projecte d'urbanització va ser definitivament aprovat per l'Ajuntament de Borriana en acord del Ple de l'Ajuntament, en sessió celebrada amb caràcter ordinari en data 5 d'abril de 2012, i publicat en el Butlletí Oficial de la Província de València número 59, de 17 de maig de 2012, el qual forma part del plec com a prescripcions tècniques d'obligat compliment.  
Que d'acord amb l- article 359 del Decret 67/2006, de 12 de maig, del Consell Valencià, pel qual s'aprova el Reglament d'Ordenació i Gestió Territorial i Urbanística, es remetrà l'anunci de concurs per a la publicació al Diari Oficial de la Unió Europea i amb posterioritat al Diari Oficial de la Comunitat Valenciana.  
Que la capacitat del contractista o els contractistes, incloent-hi els requisits de solvència econòmica i financera, tècnica i professional, prohibicions de contractar i classificació necessària, es regiran pel que estableix el Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, i especialment pel que fa als llindars de contractes de serveis que afecten aquesta mercantil.  
Qualsevol interessat podrà presentar les seues proposicions introduïdes en sobres segellats, dins del termini de dos mesos des de la publicació de l'anunci en el Diari Oficial de la Unió Europea.  
Si l'últim dia del termini és dissabte o inhàbil a efectes administratius s'entendrà prorrogat al primer dia hàbil següent distint al dissabte.  
  
Les proposicions es presentaran davant la notaria d'Ana Valdivielso Gago de Borriana, amb domicili en el carrer Encarnació, 23, baix, i CP 12707, d'aquesta ciutat de Borriana.  
Les ofertes es presentaran únicament en el lloc indicat, sense que siga vàlida la presentació en altres registres o dependències de l'Ajuntament, o d'altres administracions públiques.  
Quan la documentació s'envie per correu, l'empresari haurà de justificar la data i hora d'imposició de la tramesa a l'oficina de Correus, que no podrà ser posterior a l'últim dia assenyalat en aquest plec per a presentar les proposicions i anunciar a l'òrgan de contractació d'aquest agent urbanitzador en l'avinguda Jaime Chicharro, número 4, oficina K, amb CP 12813 de Borriana, la remissió de l'oferta mitjançant telefax, fax o telegrama el mateix dia. Sense la concurrència d'ambdós requisits no serà admesa la documentació. Transcorreguts, no obstant, 10 dies següents a la indicada data sense haver-se rebut la documentació, aquesta no serà admesa en cap cas.  
No s'admetrà la presentació d'ofertes per mitjà de correu electrònic.  
  
Al cinqué dia hàbil a comptar de la finalització del termini per a la presentació de les ofertes, l'urbanitzador qualificarà prèviament els documents acreditatius de la personalitat, capacitat i solvència dels licitadors presentats en temps i forma.  
Una vegada qualificada la personalitat, capacitat i solvència dels licitadors l'urbanitzador procedirà, en acte públic i sota fe notarial, a l'obertura de les ofertes d'aquells que hagen sigut qualificats favorablement. Les ofertes dels licitadors es protocol·litzaran a l'acta notarial corresponent.  
L'obertura de pliques es realitzarà sota la direcció de l'urbanitzador i la fe pública del notari, que farà constar les actuacions i incidències que es produïsquen mitjançant diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
La proposta d'adjudicació, juntament amb la resta de propostes presentades, incloses les que hagen sigut qualificades negativament, seran comunicades a l'Administració actuant en el termini de cinc dies des de l'obertura de pliques.  
La proposta d'adjudicació no crea cap dret a favor de l'empresari proposat, ni davant l'urbanitzador ni de l'Administració, mentre no s'haja ratificat o rectificat per aquesta última i s'haja adjudicat el contracte en conseqüència.  
Un cop rebudes totes les propostes per l'administració actuant, es donarà trasllat d'aquestes als serveis tècnics municipals perquè emeten un informe preceptiu no vinculant en el termini de cinc dies. La falta d'emissió de l'informe en termini no impedirà la continuació del procediment.  
L'Administració haurà de determinar si la qualificació de la personalitat, capacitat i solvència dels licitadors efectuada per l'urbanitzador va ser correcta, i, a continuació, haurà de ratificar o rectificar la proposta d'adjudicació.  
La resolució municipal s'haurà de produir en el termini màxim de 15 dies, a comptar des del següent a aquell en què la proposta d'adjudicació tinga la seua entrada en el registre d'aquesta administració.  
Si no es dicta la resolució de ratificació o rectificació dins del termini assenyalat en el paràgraf precedent s'entendrà ratificada la proposta d'adjudicació.  
La resolució per la qual l'Ajuntament ratifique o rectifique la selecció d'empresari constructor es notificarà a l'urbanitzador i a tots els participants en la licitació dins el termini de 10 dies.  
La certificació municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'urbanitzador a l'administració actuant.  
  
Borriana, 10 de març de 2014.- El president de la Urbanizadora Camí Vell de València, SL: José Ramón Oliver Casanova.